Tyrkvisjonens sangkonkurranse

Tyrkvisjonens sangkonkurranse, egentlig TürkVizyon - Türk Dünyasının Müzik Yarışması («Den tyrkiske verdens musikkonkurranse»), tidligere Türk Dünyası Şarkı Yarışması («Den tyrkiske verdens sangkonkurranse»), oftest Türkvizyon Şarkı Yarişması eller bare Türkvizyon (russisk: Тюрквидение, engelsk: Turkvision Song Contest) 
er en sang- og musikkonkurranse for deltakere som representerer land eller regioner i Europa og Asia hvor det snakkes et tyrkisk språk eller har en befolkning med tyrkisk etnisitet.

Konkurransen ble avholdt for første gang i 2013 og blir arrangert av musikk-TV-kanalen Türk Müzik Birliği (TMB TV) i samarbeid med kringkastere i de ulike vertskapsregionene. TV-sendingene kringkastes til over 300 millioner mennesker i over tyve land.

Bakgrunn 
Konkurransen ble skapt av den tyrkiske utdanningsministeren , Anadolu-universitetet i Eskişehir og den tyrkiske musikkanalen . Formatet er inspirert av, og er et alternativ til, Eurovisjonens sangkonkurranse ettersom Tyrkia trakk seg fra den konkurransen i 2013 som en protest mot stemmegivningssystemet. 

Hovedarrangørene for Tyrkvisjonens sangkonkurranse er musikkanalen Türk Müzik Birliği Televizyonu (TMB TV) - i samarbeid med den ansvarlige TV-kanalen i arrangørregionen - med støtte fra Den internasjonale organisasjonen for tyrkisk kultur (TÜRKSOY). I 2015 ble , et identisk konsept for barn, lansert.

Konsept, format og regelverk

Arrangørby
Tyrkvisjonens sangkonkurranse blir arrangert i den byen som har fått tildelt status som «kulturhovedstad i den tyrkiske verden» av TÜRKSOY i det aktuelle arrangøråret. I 2015 ble det av ukjente årsaker avgjort at arrangementet skulle flyttes fra kulturhovedstaden Mary i Turkmenistan til Istanbul i Tyrkia. Etter reglene skal konkurransen i 2016 igjen avholdes i kulturhovedstaden.

Deltakelse og representasjon
Deltakerne i Tyrkvisjonens sangkonkurranse representerer enten et selvstendig land, eller en politisk og geografisk avgrenset region innen et land, hvor et tyrkisk språk eller en tyrkisk dialekt er det offisielle språket. I konkurransen deltar det også tyrkiske minoriteter bosatt i land, eller en geografisk avgrenset region, hvor majoritetsbefolkningen ikke har en tyrkisk etnisitet. Disse minoritetene representerer offisielt, av praktiske årsaker, enten en nasjonalstat (for eksempel Georgia, Romania, Tyskland eller Ukraina) og eller en geografisk avgrenset region (for eksempel Kemerovo og Krim). 

Representasjonene til Albania og Bosnia-Hercegovina er unntak der deltakerne hverken tilhører eller representerer en tyrkisk minoritet eller en tyrkisktalende befolkning. 

Deltakelse i konkurransen forutsetter ikke at landet eller regionen er medlem i TÜRKSOY eller andre internasjonale organisasjoner. Det kreves heller ikke at de nasjonale eller regionale kringkasterne er medlem i en spesiell kringkastingsorganiasjon.

Regler for artister og fremføring
Hovedreglene for konkurransen er at deltakere skal ha fylt 18 år, og at det fremføres en melodi på maks fire minutter med tekst på et tyrkisk språk eller dialekt. Teksten skal ikke inneholde slang, vulgaritet eller fornærmelser, og den skal ikke være krenkenede mot mennesker eller ha et budskap som kan føre til konflikter mellom land eller nasjoner. Sangen og melodien skal ikke tidligere være offentliggjort, skal ikke være oversatt fra sanger på andre språk eller inneholde elementer fra tidligere publisert populær musikk.

Oversikter og tabeller

Arrangementer

Vinnere

Deltakerland og -regioner - statistikk og oversikt 

 Tyrkvisjonens sangkonkurranse ble ikke arrangert i , , 2018, 2019, 2021 og 2022.
 Det ble ikke arrangert delfinale i  og .
Oversikten ble sist oppdatert 21. mai 2023

Se også
 Bundesvision Song Contest
 Eurovision Song Contest
 Intervisjonens sangkonkurranse
 Junior Eurovision Song Contest
 Our Sound
 Sámi Grand Prix
 Sopotfestivalen
 The American Song Contest
 Eurovision Canada

Fotnoter

Referanser

Kilder
 Konkurranseregelverk: Turkvizyon.tv, Katalim koşuları (arkivert side).

Eksterne lenker